Над три килограма недекларирани златни накити са заловили от Гранична полиция. Бижутата са иззети при две отделни акции – на "Капитан Андреево" на 2 август и на "Дунав мост".
При първия случай става въпрос за автомобил със швейцарска регистрация, влизащ в България от Турция. Иззетите бижута са близо 1,3 кг, на стойност над 90 хиляди лева.
Ден по-късно на "Дунав мост" властите спират полски микробус, излизащ от страната в посока Румъния. Иззети са над 2 кг. златни накити, а заловените обяснили, че са ги придобили като подарък от сватба.
/Източник информация и снимка: Тв Европа/